
Հոդված 1. «Հանրային հատվածի կազմակերպությունների հաշվապահական հաշվառման մասին» 2014 թվականի հունիսի 21-ի ՀՕ-97-Ն օրենքի (այսուհետ՝ Օրենք) 4-րդ հոդվածում՝
1) 2-րդ մասի 8-րդ կետից հետո լրացնել հետևյալ բովանդակությամբ նոր՝ «8.1» կետ․ 
«8.1) հանրային հատվածի կազմակերպությունների լրիվ մաշված (օգտագործման համար ոչ պիտանի) գույքի դուրսգրման և հետագա տնօրինման կարգը.»։
2) 3-րդ մասի 3-րդ կետում «հաշվառումն ու վերջիններիս ցանկի հրապարակումը» բառերը փոխարինել «հաշվառման ու վերջիններիս ցանկի հրապարակման կարգի» բառերով։
Հոդված 2. Օրենքի 20-րդ հոդվածի 1-ին մասի 2-րդ կետը շարադրել հետևյալ խմբագրությամբ՝
«2) պետական մարմիններին և միջգերատեսչական հանձնաժողովներին` օրենքով, կառավարության որոշումներով կամ լիազոր մարմնի սահմանած դեպքերում և կարգով.»։
Հոդված 3. 
1․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։
2. Սույն օրենքի 1-ին հոդվածի 1-ին մասով նախատեսված կարգը Լիազոր մարմինը հաստատում է սույն օրենքն ուժի մեջ մտնելուց հետո՝ վեցամսյա ժամկետում:
